armvectores/hy_wikipedia_2023 huggingface dataset:
Ստի ծառը

Ստի ծառը ( անգլ.՝ The Lie Tree)՝  բրիտանուհի մանկական գրող Ֆրենսիս Հարդինգի 7-րդ վեպը, որը լույս է տեսել 2015 թվականին  Macmillan Publishers հրատարակչությունում։


== Սյուժե ==
Վեպի գործողությունները տեղի են ունենում  վիկտորիանական Անգլիայում։ Գլխավոր հերոսուհին հոգևորականի տասնչորսամյա դուստր Ֆեյթ Սանդելին է։ Ֆեյթի հայրը մահանում է խորհրդավոր հանգամանքներում, բայց մահից հետո տարօրինակ ծառ է թողնում, որը սնվում է ստով։ Ֆեյթին վիճակված է բացահայտել, թե ինչ է կատարվել իր հոր հետ և  հասկանալ ծառի գաղտնիքը։


== Քննադատություն ==
The Guardian-ը գովաբանել է «Ստի ծառը» նկարագրված ժամանակաշրջանի համոզիչ պատկերի համար, գիրքը կոչելով հետաքրքրական և պրովոկացիոն։ The Daily Mail-ը գիրքը ընդգրկել է 2015 թվականին կարդալու համար նախատեսված գրքերի շարքին։ The Sunday Times-ը գիրքը անվանել է 2015 թվականի լավագույն մանկական գիրքը։
2015 թվականին վեպը ստացել է Կոստի մրցանակ որպես լավագույն մանկական գիրք և որպես տարվա գիրք, ավելի շուտ այս անվանակարգերում հաղթել է Ֆիլիպ Պուլմանի  «Սաթե աստղադիտակ»վեպը 2001 թվականին։ Մրցանակաբաշխության ժյուրին գիրքը անվանել են հետաքրքիր և հարմար թե երեխաների, թե մեծահասակների համար։


== Ծանոթագրություններ ==


== Արտաքին հղումներ ==
Ստի ծառը Фрэнсис Хардинг կայքում
Ստի ծառը Macmillan հրատարակչությունում
Կանյար (քաղաք)

Կանյար (իսպ.՝ Cáñar),քաղաք և համայնք Իսպանիայում, մտնում է Անդալուզիա ինքնավար համայնքի Գրանադայի մարզի մեջ։
Համայնքը գտնվում է Ալխուպարա-Գրանադինա շրջանում։ Զբաղեցնում է 26 կմ2 տարածքը։ 2010 թվականի մարդահամարի տվյալներով բնակչությունը կազմել է 412 մարդ։ Հեռավորությունը մարզի վարչական կենտրոնից կազմում է 66 կմ։


== Արտաքին հղումներ ==
Situación de Cáñar


== Ծանոթագրություններ ==
Մեծ Օզերնիցա

Մեծ Օզերնիցա (ռուս.՝ Большая Озерница), գետ Ռուսաստանում, հոսում է Օմուտինսկի շրջանում, Կիրովի մարզում։ Գետաբերանը տեղակայված է Վյատկա գետի ձախ ափին՝ 1196 կմ հեռավորության վրա։ Գետի երկարությունը 20 կմ է։
Գետի ակունքը գտնվում է Վերին Կամայի բարձունքում 2 կմ հյուսիս-արևելք Օմուտինսկի գյուղում, Օմուտինսկ գյուղից 14 կմ հյուսիս-արևմուտք։ Գետը հոսում է հյուսիս-արևելք անմարդաբնակ անտառային վայրում։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա, գետի ենթաավազանը՝ Վյատկա։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010300212111100030054
Հիդրոլոգիական ուսումնասիրությունների կոդը - 111103005
Ավազանի կոդը - 10.01.03.002
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Տես նաև ==
Օզերնիցա


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Լուսալիք

Լուսալիք, հայկական մարզային ոչ պետական հեռուստառադիոընկերություն։ Եթեր է հեռարձակվում 1999 թվականի հունիսի 3-ից Կոտայքի մարզի Չարենցավան քաղաքում՝ 32-րդ դեցիմետրային ալիքներով։ Հեռուստաալիքը ներկայացնում է տեղեկատվական, երաժշտական, սպորտային, երիտասարդական, ժամանցային հաղորդումներ։ Պոտենցիալ հեռուստադիտողների թիվը շուրջ 30.000 է։
Չարենցավանի <Լուսալիք> հեռուստաընկերությունը հիմնադրվել է 1999 թվականին, իր առաջին հեռարձակումը տվել է 1999 թվականի հունիսի 3-ին։ Հեռուստաալիքը հեռարձակվում է Չարենցավան քաղաքում և հարակից գյուղերում՝ Ալափարս, Արզական, Գյումուշ, Բջնի և այլն, պոտենցիալ հեռուստադիտողների թիվը կազմում է 25.000-30.000: Սկզբնական շրջանում հեռուստաընկերությունը չի ունեցել սեփական հաղորդաշարեր՝ սահմանափակվելով միայն տեղական լրատվությամբ, սակայն ժամանակի ընթացքում հեռուստաընկերությունը մասնագիտական կադրերի ընդլայնմանը զուգահեռ սկսում է իր հեռուստադիտողին ներկայանալ բովանդակալից մի շարք հեռուստահաղորդումներով։ Այսօր արդեն հեռուստաընկերությունը սիրված ու ճանաչված է տարածաշրջանում։ Հեռուստաընկերությունը 2009 թվականից ղեկավարում է Հովհաննես Հովհաննիսյանը, հեռուստաընկերությունն ունի 2 լրագրող- հաղորդավարուհի, 1 օպերատոր և 1 օպերատոր-մոնտաժող, հետուստաընկերության հետ համագործակցում են լրագրողական ֆակուլտետների մի շարք ուսանող-պրակտիկանտներ՝ ներկայանալով հեղինակային հաղորդաշարերով։ Հենց այս մասնագետների համախմբվածության, կրեատիվ մտածողության և աշխատանքային փորձի շնորհիվ կյանքի են կոչվում բազմաթիվ հետաքրքիր և հեռուստադիտողների կողմից սիրված հաղորդաշարեր։ Դրանցից է <Լուրեր> լրատվականը, որը ներկայացնում է տեղական լրատվություն, մարզի և քաղաքի հասարակական-քաղաքական, սոցիալ-տնտեսական, առողջապահական, կրոնական, մշակութային, մարզական կյանքը, այս ոլորտներում առկա հիմնախնդիրները, բացառիկ հարցազրույցներ, արտասահմանյան լրահոս։ <Մեր կրթօջախներում> հաղորդաշարի ընթացքում ներկայացվում և լուսաբանվում են քաղաքի նախադպրոցական, դպրոցական հաստատություններում, արվեստի, երաժշտական դպրոցներում, մանկապատանեկան ստեղծագործության կենտրոնում տեղի ունեցած միջոցառումները։ <Գրական աստղաբույլ> հաղորդաշարը գրական-մշակութային հաղորդաշար է, որի ընթացքում խոսվում է հայ գրականության ակնառու ներկայացուցիչների, նրանց հայտնի ու անհայտ ստեղածագործությունների մասին։ <Հեքիաթների դղյակում> հաղորդաշարը ամենափոքրիկ հեռուստադիտողների համար է, այս հաղորդաշարը հյուրընկալում է փոքրիկ հեքիաթասացների, հնչում են հայ և արտասահամանյան հեքիաթներ, ցուցադրվում է մուլտֆիլմ։ <Երաժշտական ելևէջներ> հաղորդաշարի ընթացքում ներկայացվում է երաժշտարվեստում փայլող աստղերի կյանքն ու գործունեությունը, նրանց հայտնի կատարումներն ու տեսահոլովակները։ <Դիմանկար> հաղորդաշարի ընթացքում բացահայտվում են Չարենցավան քաղաքի հիմնադրման, զարգացման ու առաջնթացի գործում ներդրում ունեցած հին ու նոր չարենցավանցիների դիմանկարները։


== Ծանոթագրություններ ==
Օննիկ Կյուրեղյան

Օննիկ Կյուրեղյան (1852, Ստամբուլ, Օսմանյան կայսրություն - 1891), հայ դերասան, թատերական գործիչ։


== Կենսագրություն ==
Ծնվել է Պոլսում։ Բեմական ասպարեզ է մտել 1871 թվականին։ Խաղացել է Հակոբ Վարդովյանի թատերախմբում, իսկ 1877-1878 թվականներին՝ Օրթագյուղի թատրոնոմ։ Սերովբե Պենկլյանի օպերաետային խմբի հետ շրջագայել է մի շարք երկրներ՝ Հունաստան, Եգիպտոս և այլն։ Մեծ ժողովրդականություն է վայելել Տիգրան Չուխաճյանի, Լըքոքի, Օֆենբախի օպերետներում։ 1880-ականներին ստեղծել է թատերախումբ և տվել թուրքերեն ներկայացումներ։


== Աղբյուրներ ==
Խալվիտվայամ

Խալվիտվայամ (ռուս.՝ Халвитваям), գետ Կամչատկա թերակղզու հյուսիս-արևելյան մասում։ Գետի երկարությունը 18 կմ է։ Հոսում է Կարագինսկի շրջանում և Կամչատկայի երկրամասում։ Թափվում է Կարագինսկի ծոց։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը - 19060000312120000008526
Հիդրոլոգիական ուսումնասիրությունների կոդը - 120000852
Ավազանի կոդը - 19.07.00.002
Հիդրոլոգիական ուսումնասիրությունների հատորի համարը - 20
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սկիհ

Սկիհ, փոքր նստուկով, բարձր պատվանդանով և կափարիչով (մաղզմա) արծաթյա եկեղեցական անոթ, որի մեջ լցնում են գինի՝ Պատարագի ժամանակ նվիրագործելու համար։ Սկիհները պատվել են բուսական զարդանախշերով, դրվագվել կամ փորագրվել են 12 առաքյալների պատկերները։ Ունենում են մակագրություն («ի վայելումն Պողոս վարդապետի» կամ «ի վայելումն Գրիգոր վարդապետի» և այլն), պատրաստման թվականի նշումով։ 
Խորհրդավոր նշանակություն ուներ «սուրբ սկիհը», որի առկայությունը բազմիցս մատնանշվում է համաշխարհային պատմությունում։ Այն իր խորհրդավոր դերն է ունեցել Լեոնարդո Դա Վինչիի ՝ Քրիստոսի ու նրա աշակերտների վերջին ընթրիքը պատկերող «Խորհրդավոր ընթրիք» որմնանկարում։
Ըստ որոշ ինֆորմացիաների «սուրբ սկիհը» երկար ժամանակ գտնվել է տաճարականների մոտ։
Ալեքսեյ Գլուխով

Ալեքսեյ Գլուխով (ռուս.՝ Алексе́й Ильи́ч Глу́хов, մայիսի 16, 1935(1935-05-16), Մոսկվա, ԽՍՀՄ), ռուսական դիվանագետ։ Արտակարգ և լիազոր դեսպան։


== Կենսագրություն ==
Ավարտել է ԽՍՀՄ ԱԳՆ Մոսկվայի միջազգային հարաբերությունների պետական ինստիտուտը (1959)։ Դիվանագիտական գործունեությամբ 1959 թվականից։

1991-1992 թվականներին՝ Ռուսաստանի ԱԳՆ Առաջին Եվրոպական վարչության պետ։
1992-1994 թվականներին՝ Ռուսաստանի ԱԳՆ Եվրոպայի դեպարտամենտի տնօրեն։
1992 թվականի հուլիսի 2-ից-1994 թվականի մարտի 9-ը՝ Ռուսաստանի ԱԳՆ կոլեգիայի անդամ։
1994 թվականի հունվարի 6-ից-1997 թվականի հուլիսի 23-ը՝ Լյուքսեմբուրգում Ռուսաստանի արտակարգ և լիազոր դեսպան։
1997 թվականի հուլիսի 23-ից-2000 թվականի սեպտեմբերի 15-ը՝ Էստոնիայում Ռուսաստանի արտակարգ և լիազոր դեսպան2000 թվականից անցել է թոշակի։
Ամուսնացած է։ Ունի երեք երեխա։


== Ծանոթագրություններ ==


== Արտաքին հղումներ ==
Կենսագրությունը ռազմաքաղաքական հետազոտությունների կենտրոնի կայքում
Սան Ջինեզիո

Սան Ջինեզիո (իտալերեն՝ San Ginesio), կոմունա Իտալիայում, գտնվում է Մարկե շրջանում՝ Մաչերատա պրովինցիայում։ Բնակչությունը կազմում է 3805 մարդ (2008 թվականի տվյալներով), բնակչության խտությունը՝ 49 մարդ/կմ²։ Տարածքը կազմում է 78 կմ²։ Փոստային ինդեքս՝ 62026։ Հեռախոսային կոդ՝ 0733։


== Ժողովրդագրություն ==
Բնակչության գրաֆիկը.


== Համայնքի վարչակազմ ==
Հեռախոս։ 0733 656072
Էլ-փոստ։ comune@sanginesio.sinp.net
Պաշտոնական կայք։ http://www.sanginesio.org/


== Պատկերասրահ ==

		


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Սարալա (գյուղ, Օրջոնիկիձեևսկի շրջան)

Սարալա (ռուս.՝ Сарала), գյուղ Ռուսաստանի Խակասիա հանրապետության Օրջոնիկիձեևսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լիպցի (գյուղ, Խարկովի շրջան)

Անվան այլ կիրառումների համար տե՛ս՝ Լիպցի (այլ կիրառումներ)Լիպցի (ուկրաիներեն՝ Липці), գյուղ Ուկրաինայի Խարկովի մարզի Խարկովի շրջանում։ Հիմնադրվել է 1655 թվականին։
2001 թվականի տվյալներով Լիպցի գյուղում բնակվում էր 4 182 մարդ։ Բնակավայրը զբաղեցնում է 5,23 կմ² տարածք։ Բնակչության խտությունը կազմում էր 799,62 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մարիա Դերեմ

Մարիա Դերեմ (ֆր.՝ Maria Deraismes, օգոստոսի 17, 1828(1828-08-17), Փարիզ - փետրվարի 6, 1894(1894-02-06)[…], Փարիզ), ֆեմինիստ, գրող, լրագրող։


== Կենսագրություն ==
Մարիա Դերեմը ծնվել է հարուստ բուրժուական ընտանիքում։ Նրա հայրը վաճառական էր։ Նա իր դուստրերին` Մարիային և Աննային, կրթության է տվել, իսկ մահից հետո ժառանգություն է թողել, որն ապահովել է նրանց ֆինանսական անկախությունը և սոցիալական գործունեությամբ զբաղվելու հնարավորությունը։
Մարիա Դերեմը կիսում էր ֆեմինիստական հայացքները և ակտիվորեն պաշտպանում էր կանանց իրավունքները։ Նա զբաղվում էր գրական գործունեությամբ և լրագրությամբ, հանդես էր գալիս զեկույցներով, անցկացրել համաժողովներ և երեկոներ, որոնք համախմբում էին առաջադեմ մտածողությամբ հասարակական գործիչների, գրողների, փիլիսոփաների, մասոնականների։
1869 թվականին լրագրող, Petit Parisien թերթի գլխավոր խմբագիր և Ֆրանսիայի Մեծ Արևելքի մասոն Լեոն Ռիչերի հետ միասին, մի քանի ընկերների աջակցությամբ, նա սկսել է հրատարակել «Կանանց օրենք» շաբաթաթերթը։ 1870 թվականի ապրիլին նրանք հիմնադրել են նաև Կանանց իրավունքների ասոցիացիան, որը պահանջում էր գենդերային հավասարություն օրենքի և բարոյականության առջև։


== Գրականություն ==
Françoise Jupeau-Réquillard, La Grande Loge Symbolique Écossaise 1880—1911 ou les avant-gardes maçonniques, Éditions du Rocher, 1998, 316 p. (ISBN 2-268-03137-3).
Daniel Ligou et al., Histoire des Francs-Maçons en France, vol. 2, Privat, 2000 (ISBN 2-7089-6839-4)
Jean-Louis Debré et Valérie Bochenek, Ces femmes qui ont réveillé la France, Paris, Arthème Fayard, 2013, 374 p. (ISBN 978-2-213-67180-2), p. 101—115
Tristan Bourlard, Le Petit Abécédaire du féminisme selon Maria Deraismes, 2015
Maria Deraismes: journaliste pontoisienne : une féministe et libre-penseuse au XIXe siècle, actes du colloque Maria Deraismes, organisé par la Fédération Nationale de la Libre Pensée et l’Association laïque des Amis de Maria Deraismes, en partenariat avec la municipalité de Pontoise, le 14 mars 2009, sous la direction de Claude Singer, Karthala, 2001, 208 pages + 8 pages de cahier de photos.


== Ծանոթագրություններ ==


== Արտաքին հղումներ ==
«Մարիա Դերեմ»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
Maria Deraismes (1828—1894)
Խաբումե

Խաբումե (վրաց.՝ ხაბუმე), գյուղ Վրաստանում։ Գտնվում է Սամեգրելո-Զեմո Սվանեթ մարզի Չխորոծղուի շրջան‎‎‎ում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1413 մարդ։


== Ծանոթագրություններ ==
Ճարտարապետություն (նկար)

Ճարտարապետություն (գերմ.՝ Architektur), գերմանացի նկարիչ Պաուլ Կլեեի նկարը։ Այն նկարվել է 1923 թվականին և մտնում «Կախարդական քառակուսի» շարքի մեջ, որտեղ Կլեեն ուսումնասիրում է նույնատիպ տարրերի կրկնության էֆեկտները։    
Տարրերի խմբավորումն իրականացվում է «այնպիսի մաքուր և թեթև ձևով, որ յուրաքանչյուրը գտնվում է իր ճիշտ տեղում, և ոչ ոք չի խանգարում», ինչպես նա գրել է իր մանկավարժական հուշատետրում։


== Ժամանակակիցները նկարի մասին ==
Ուիլ Գրոմանը «Կախարդական քառակուսի» շարքը համեմատում է ժամանակակից երաժշտական հետազոտության հետ. Առնոլդ Շյոնբերգը 1923 թվականին հայտնագործել է 12 տոներից կազմված համակարգը։ Հենց այդ թվականին Կլեեն նկարել է «Ճարտարապետություն» նկարը։ 
«Ես Կլեեի թղթերի մեջ մի թղթի կտոր եմ գտել, որի վրա կար իր նկարներից մեկի նախագիծը. թվերը գրված էին քառակուսու վրա, թվերի շարքը նախ մի ուղղությամբ էր, իսկ հետո` մյուս ուղությամբ, որոնք հատվում էին։ Թվականները, որոնցում ավելացվում էին հորիզանականներ և ուղղաձիգներ, հանրագումարային նշանակությունը հավասար էին դարձնում, ինչպես շատ հայտնի «Կախարդական քառակուսիում»։     


== Ծանոթագրություններ ==
Ռասկազովկա

Ռասկազովկա (ռուս.՝ Рассказовка), գյուղ Ռուսաստանի Մոսկվայի Նովոմոսկովսկի վարչական օկրուգի կազմում։
Բնակչությունը 2005 թվականին գրանցված տվյալներով կազմում էր 321 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Միջուկային մոմենտներ

Միջուկային մոմենտներ, ատոմային միջուկների ներքին առանձնահատկությունները բնութագրող մեծություններ։ Տարբերում են շարժման քանակի մոմենտներ, որոնք բնութագրում են միջուկների, որպես նուկլոններից բաղկացած բարդ օբյեկտների, մեխանիկական հատկությունները և էլեկտրամագնիսական մոմենտներ, որոնք բնութագրում են միջուկների էլեկտրամագնիսական հատկությունները։ Շարժման քանակի մոմենտը կամ միջուկի սպինը կարող է ընդունել ամբողջ և կիսամբողջ թվային արժեքներ։ Զույգ թվով պրոտոններից և զույգ թվով նեյտրոններից կազմված միջուկի սպինը հիմնական վիճակում հավասար է զրոյի։ Կենտ միջուկների սպինն ընդունում է կիսամբողջ արժեքներ և որոշվում վերջին չզույգված՝ կենտ նուկլոնի սեփական շարժման քանակի մոմենտով և ուղեծրային շարժմամբ, իսկ կենտ թվով պրոտոններից և կենտ թվով նեյտրոններից կազմված միջուկի սպինն ունենում է ամբողջական՝ զրոյից տարբեր արժեք, և որոշվում է չզույգված պրոտոնով ու նեյտրոնով։ Զրոյից տարբեր սպինով միջուկի մագնիսական մոմենտը, որը ծագում է էլեկտրական լիցքերի շարժման հետևանքով, նույնպես տարբեր է զրոյից։ Միջուկի էլեկտրական դիպոլային մոմենտը հավասար է զրոյի. այդ մասին է վկայում հիմնական վիճակում միզուկներում սիմետրիայի կենտրոնի առկայությունը։ Միջուկի սիմետրիայի հատկություններից հետեում է ավելի ընդհանուր կանոն՝ բոլոր կենտ էլեկտրական մուլտիպոլները (դիպոլային էլեկտրական մոմենտ, օկտուպոլային էլեկտրական մոմենտ) և զույգ մագնիսական մուլտիպոլները (մագնիսական քվադրուպոլային մոմենտ, մագնիսական հեկսա-դեկապոլային մոմենտ) հավասար են զրոյի։ Զրոյից տարբեր էլեկտրական քվադրուպոլային մոմենտը բնութագրում է միջուկում լիցքի բաշխման շեղումը ոլորտային սիմետրիայից։
Կանոնական գրքեր

Կանոնական գրքեր, Աստվածաշնչի՝ եկեղեցու կողմից ընդունված և վավերացված գրքերի ցանկ՝ ի տարբերություն մերժված, անհարազատ, անկանոն կամ պարականոն գրքերի։ Հին և Նոր կտակարանների Կանոնական գրքերի կազմում են Աստվածաշնչի Կանոնը։ Հինկտակարանային եբրայական կանոնի մեջ մտնող 22 գրքերի անվանացանկը բերված է Որոգինեսի Սաղմոսների մեկնության մեջ (218), Հին և Նոր կտակարանների կանոնական գրքերը բերված են նաև Աթանաս Ալեքսանդրացու 367-ի 39-րդ Զատկական նամակում, ուր առաջին անգամ Նոր կտակարանի 27 գրքերը ներկայացված են իբրև մի ամբողջություն։


== Պատմություն ==
Աստվածաշնչի գրքերի մինչմեսրոպյան հայկական կանոնի մասին ստույգ քիչ բան է հայտնի։ Կանոնական գրքերի որոշ ցուցակներ Հայ եկեղեցուն ծանոթ են եղել նախքան գրերի գյուտը և Աստվածաշնչի թարգմանությունը, երբ Սուրբ Գիրքը Հայոց մեջ կարդացվել ու ընդօրինակվել է հունարեն և ասորերեն։ Հայերեն թարգմանության Աստվածաշնչի կանոնական գրքերի առաջին ցանկը տվել է Կորյունն իր «Վարք Մաշտոցի» երկում։ Նրանից հետո Հին և Նոր կտակարանների կանոնական գրքերի ցանկերի հանդիպում ենք տարբեր հեղինակների մոտ (Մովսես Խորենացի, Անանիա Շիրակացի, Հովհաննես Սարկավագ, Մխիթար Այրիվանեցի, Գրիգոր Որդի Աբասա, Գրիգոր Տաթևացի և ուրիշներ)։ Հայ եկեղեցում առաջին պաշտոնական կանոնը սահմանել է 768 թվականի Պարտավի եկեղեցական ժողովը՝ Սիոն Ա Բավոնեցու ձեռամբ։
Ժողովի 23-րդ որոշումը հիշատակում է Հին կտակարանի 37 գիրք իբրև կանոնական։ Նոր կտակարանի գրքերը չեն հիշատակվում։ Ըստ Մ. Օրմանյանի՝ մեզ է հասել Պարտավի ժողովի որոշման միայն պատառիկը, որը բավարար չէ ճիշտ պատկերացում կազմելու Հայոց մեջ այդ ժամանակ ընդունված կանոնական գրքերի մասին։ Դարերի ընթացքում գրքերի ցուցակը կրել է որոշ փոփոխություններ։ Ներկայիս հայկական կանոնն ընդգրկում է 75 գիրք (Հին կտակարանի 48, Նոր կտակարանի 27 գիրք)։
Աստվածաշնչի Յոթանասնից հունարեն թարգմանության բնագիրը, բացի 39 կանոնական գրքից, որոնք կազմում են եբրայական կանոնը, ընդգրկել է նաև, այսպես կոչված՝ երկրորդականոն գրքերը։ Երկրորդականոն են այն գրքերը, որոնք թեև աստվածաշունչ չեն, սակայն որպես ոչ մերժելի, բարեպաշտական գրություններ հանձնարարելի են ընթերցման և հավատի շինության համար։ Հայկ. երկրորդականոն գրքերը թվով ինն են. Եզրասի Ա, Հուդիթ, Տոբիթ, Մակաբայեցիներ Ա, Բ, Գ, Իմաստություն Սողոմոնի, Սիրաք, Բարուք, ինչպես նաև Դանիելի և Եսթերի գրքերի այն մի քանի հատվածները, որոնք բացակայում են եբրայական բնագրում։ Երկրորդականոն այս գրքերից տարբերելու համար Հին կտակարանի 39 աստվածաշունչ գրքերը կոչվում են նաև նախականոն։ Դրանք են՝ Ծննդոց, Ելք, Ղևտական, Թվեր, Երկրորդ օրենք, Հեսու, Դատավորներ, Հռութ, Ա, Բ, Գ, Դ Թագավորություններ, Ա, Բ Մնացորդաց, Բ Եզրաս, Նեեմի, Եսթեր, Սաղմոս, Առակներ, Ժողովող, Երգ երգոց, Հոբ, Եսայի, Օսեե, Ամոս, Միքիա, Հովել, Աբդիու, Հովնան, Նավում, Ամբակում, Սոփոնիա, Անգե, Զաքարիա, Մաղաքիա, Երեմիա, Ողբ, Դանիել, Եզեկիել (տես նաև Աստվածաշունչ հոդվածի Կանոն մասը)։


== Ծանոթագրություններ ==


== Գրականություն ==
Боговдохновенность Священного Писания // Православная Богословская Энциклопедия. Том 2. Издание Петроград. Приложение к духовному журналу «Странник» за 1901 г.
Брюс М. Мецгер КАНОН НОВОГО ЗАВЕТА. Происхождение, развитие, значение Archived 2012-01-01 at the Wayback Machine. Пер. с англ. Давид Гзгзян. Научный ред. Андрей Десницкий. Редактор Наталья Трауберг. (Год изд. не указан, (C) Bruce M. Metzger, 1987 (C) ББИ, 1998)
Ֆուտբոլային լիգայի գավաթի եզրափակիչ 1963

Ֆուտբոլային լիգայի գավաթի եզրափակիչ 1963, Ֆուտբոլային լիգայի գավաթի 3-րդ խաղարկությունն է, որում հաղթեց «Բիրմինգհեմ Սիթի» ֆուտբոլային ակումբը հաղթեց առաջին շրջաններում՝ 3-1 հաշվով, իսկ երկրորդ շրջանում 0-0 հաշվով ոչ-ոքի արեց՝ Աստոն Վիլլայի հետ։ Ընդհանուր 3-1 հաշիվ։ Առաջին խաղը կայացավ Բիրմինգհեմի Սթ Էնդրուվ'ս մարզադաշտում, իսկ երկրորդ խաղը Վիլլա Պարկ մարզադաշտում։
Մարիամ Բագրատիոնի

Մարիամ Բագրատիոնի (վրաց.՝ მარიამი, (11-րդ դար), վրաց թագավոր Բագրատ IV-ի (1027–1072) և ալանաց թագուհի Բորենայի դուստրը։ Ամուսնացած է եղել Բյուզանդիայի Պոնտոսի թեմի կառավարիչ Թեոդոր Գաբրասի հետ։


== Ծանոթագրություններ ==
Բելինդա (արբանյակ)

Բելինդա (անգլ.՝ Belinda), Ուրան մոլորակի արբանյակն է, հայտնաբերվել է «Վոյաջեր-2» ԱՄԿ-ի լուսանկարների վրա 1986 թվականի հունվարի 13-ին։ Այն սկզբում ստացել է S/1986 U 5 ժամանակավոր անվանում։ Հետագայում այն անվանվել է Ալեքսանդր Փոփի Հյուսքի առևանգումը պիեսի հերոսուհու անունով։ Այն նույնպես անվանվում է Ուրան XIV:
Արբանյակը պատկանում է Պորցիայի խմբին, խումբը նույնպես ներառում է՝ Բիանկան, Կրեսսիդան, Դեզդեմոնան, Ջուլիետը, Պորցիան, Կուպիդոնը, Ռոզալինդան և Պերդիտան։ Այս արբանյակները ունեն նման ուղեծրեր և ֆոտոմետրիկ առանձնահատկություններ։ Բացի նրա ուղեծրից, 45 կմ շառավղից, և 0,08 մեծությամբ երկրաչափական ալբեդոյից այս արբանյակի մասին այլևս ոչինչ հայտնի չէ։
Վոյաջեր-2 կայանի կատարած լուսանկարների վրա Բելինդան երևում է որպես երկարուկ մարմին, որի հիմնական առանցքը ուղղված է դեպի Ուրանը։ Բելինդայի երկարության և լայնության հարաբերությունը կազմում է 0,5 ± 0,1: Մակերևույթի գույնը գորշ է


== Տես նաև ==
Ուրանի արբանյակներ


== Ծանոթագրություններ ==


== Արտաքին հղումներ ==
Բելինդայի տվյալները Archived 2007-06-08 at the Wayback Machine. ՆԱՍԱ-ի Արեգակնային համակարգի հետազոտություների կայքում
Ուրանի հայտնի արբանյակները (Սքոթ Շեփարդ)
Գագիկ-Հեթումյան բժշկարան

«Գագիկ-Հեթումյան բժշկարան», հայ միջնադարյան բժշկության հնագույն բժշկարան։ Հեղինակն անհայտ է, ստեղծվել է Անիում, Գագիկ Ա-ի օրոք։ Խմբագրվել է Կիլիկյան Հայաստանում` առաջին անգամ XII դ. վերջին, Ներսես Լամբրոնացու եղբոր` Հեթումի մասնակցությամբ, երկրորդ անգամ՝ 1294-ին Հեթում պատմիչի հրամանով (այստեղից էլ՝ «Գագիկ-Հեթումյան բժշկարան» անվանումը)։ Մեզ են հասել 2 գրչագիր՝ Երուսաղեմի Ս. Հակոբյանց վանքի մատենադարանի № 370 թղթյա ձեռագիրը և Վենետիկի Մխիթարյան միաբանության մատենադարանի № 1281 մագաղաթյա մատյանը։ Բժշկարանի մի շարք գլուխներ պահպանվել են նաև Երևանի Մեսրոպ Մաշտոցի անվան Մատենադարանի № 8382 ժողովածուի մեջ և «Հովհաննես հեքիմի բժշկարանում» (Վիեննայի Մխիթարյան միաբանության մատենադարանի ձեռագիր № 310)։
Բժշկարանը բաղկացած է 3 մասից՝ անիական դպրոցի դեղագիտարանից (35 գլուխ), Մխիթար Հերացու «Ջերմանց մխիթարութեան» համառոտ խմբագրությունից (30 գլուխ) և կիլիկյան դպրոցի անանուն բժշկարանից (91 գլուխ)։ Բժշկարանում նկարագրված են ժողովրդական բժշկության մեջ օգտագործվող պարզ և բարդ դեղանյութերն ու սննդանյութերը, ախտաբանության, մահճաբուժության, բուսաբուժության և սննդաբուժության հարցերը։ Մեծ տեղ է հատկացված ներքին հիվանդությունների նկարագրությանը, ինչպես նաև վերքերի, ուռուցքների, այրվածքների, թունավորումների ախտորոշմանն ու բուժմանը։
Բժշկարանը մեծ դեր է խաղացել հայ բժշկական մատենագիտության զարգացման գործում, նրա հեղինակությանը հաճախ դիմել և ընդարձակ մեջբերումներ են կատարել հայ բժշկապետներ Մխիթար Հերացին, Ամիրդովլաթ Ամասիացին և ուրիշներ։


== Գրականություն ==
Վարդանյան Ս. Ա., «Գագիկ-Հեթումյան բժշկարանը» և նրա խմբագրական տարբերակները, «Պատմա-բանասիրական հանդես», 1985, № 2։


== Աղբյուր ==
Հայկական համառոտ հանրագիտարան. Հատոր 1, 1990
Լյուքսեմբուրգի ֆուտբոլի առաջնություն 1967-1968

Լյուքսեմբուրգի ֆուտբոլի առաջնություն 1967-1968, Լյուքսեմբուրգի 54-րդ ֆուտբոլի առաջնությունը։ Մրցաշարի չեմպիոն է դարձել «Ժենես Էշը»։ Մրցաշարին մասնակցել է 12 թիմ։


== Արտաքին հղումներ ==
Վիճակագրությունը RSSSF կայքում
(2842) Անսոլդ

(2842) Անսոլդ (անգլ.՝ Unsold), աստերոիդ աստերոիդների հիմնական գոտում։ Հայտնաբերվել է 1950 թվականի հուլիսի 25-ին Ինդիանայի համալսարանի կողմից Բրուկլինում։
Միջին հեռավորությունը Արեգակից կազմում է 2,617356 ա. մ., առավելագույնը մոտենում է 2,3545 ա. մ. հեռավորության վրա և հեռանում 2,8802 ա. մ.։ Արեգակի շուրջ մեկ ամբողջական պտույտ է կատարում 1546,65 երկրային օրվա ընթացքում, իր ուղեծրով շարժվելով միջինում 0,232761 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,7° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2842) Անսոլդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մ.թ.ա. 79


== Դեպքեր ==


== Ծնունդներ ==


== Մահեր ==
Դուլկար Սալման

Դուլկար Սալման (մալայալամ՝ ദുൽഖർ സൽമാൻ, անգլ.՝ Dulquer Salmaan; հուլիսի 28, 1984(1984-07-28), Կոչի, Ernakulam district, Կերալա, Հնդկաստան), հնդիկ դերասան, երգիչ և բիզնեսմեն։ Հայտնի դերասան Մամմուտիի որդին։


== Կենսագրություն ==
Դուլկարը ծնվել է 1986 թվականի հուլիսի 28-ին Կոչչի քաղաքում։ Նրա հայրը եղել է հայտնի դերասան Մամմուտին, իսկ մայրը՝ Սուլֆատը։ Եղել է ընտանիքի կրտսեր զավակը և ունեցել է ավագ քույր։ Սիշիի դպրոցում ստացել է միջնակարգ կրթություն։ Այնուհետև մեկնել է ԱՄՆ և Պուրդուի համալսարանում ստացել է բակալավրի աստիճան՝ բիզնես ոլորտում։ Ուսումն ավարտելուց հետո աշխատել է Դուբայում՝ տեղեկատվական տեխնոլոգիաների համակարգում, որից հետո իր  կարիերան շարունակել է դերասանական ոլորտում և երեք ամիս ժամկետով դերասանական դասընթացներ է անցել Բարի Ջոնի անվան դերասանական արվեստի դպրոցում։
2012 թվականին «Second Show» ֆիլմում խաղացել է ավազակ Հարիլալի դերը։ Այդ ֆիլմում ունեցած հաջողության շնորհիվ նա ստացել է Filmfare Award South մրցանակ՝ իր առաջնաելույթում լավագույնս տղամարդու դերը ներկայացնելու համար։
Նույն թվականին նկարահանվել է «Հին սրճարան» և «Theevram» ֆիլմերում, վերջինս  եղել է նրա կարիերայի առաջին ձախողված ֆիլմը։
2013 թվականին նկարանահանվել է «ABCD: American-Born Confused Desi» ֆիլմը, որտեղ նա խաղացել է երգչի դեր։ Ֆիլմում  նա կատարել է «Johnny Mone Johnny» երգը, ինչից հետո երգը հայտնի է դարձել, իսկ ֆիլմն ունեցել է մեծ հաջողություններ։
2014 թվականին իր առաջնաելույթն է ունեցել թամիլյան կինեմատոգրաֆիայում։ Դուլկարը խաղացել է «Vaayai Moodi Pesavum» երկլեզու ֆիլմում և, հետևելով հոր օրինակին, նա ունեցել է մեծ հաջողություններ։
2017 թվականին թողարկվել է «Solo» ֆիլմը, որտեղ նա խաղացել է չորս դեր՝ բոլոր չորս նովելներում։
2018 թվականին նկարահանվել է «Mahanati» հնդկերեն և «Karwaan» տելուգերեն  ֆիլմերում։ Ֆիլմերից մեկում նա խաղացել է Գեմինի Գանեսանի դերը։ Համաձայնել է նկարահանվել նաև «The Zoya Factor» ֆիլմում, որտեղ խաղացել է Սոնամ Կապուրի հետ։


== Անձնական կյանք ==
2011 թվականի դեկտեմբերի 22-ին Դուլկարը ամուսնացել է ճարտարապետ Ամալե Սուֆիեի հետ։ Վերջինս նույնպես մուսուլման է։ 2017 թվականին ծնվել է նրանց դուստրը՝ Մարյամ Ամիրահ Սալմաան։


== Ֆիլմագրություն ==


== Ծանոթագրություններ ==
(3424) Նալս

(3424) Նալս (անգլ.՝ Nusl), աստերոիդ աստերոիդների հիմնական գոտում։ Հայտնաբերվել է 1982 թվականի փետրվարի 14-ին Լադիսլավ Բրոժեկի կողմից Կլետում։
Միջին հեռավորությունը Արեգակից կազմում է 2,546877 ա. մ., առավելագույնը մոտենում է 2,3642 ա. մ. հեռավորության վրա և հեռանում 2,7296 ա. մ.։ Արեգակի շուրջ մեկ ամբողջական պտույտ է կատարում 1484,6 երկրային օրվա ընթացքում, իր ուղեծրով շարժվելով միջինում 0,242489 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,76° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3424) Նալս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ուրման (գյուղ, Բակալինսկի շրջան)

Անվան այլ կիրառումների համար տե՛ս՝ ՈւրմանՈւրման (ռուս.՝ Урман, բաշկիրերեն՝ Урман), գյուղ Ռուսաստանի Բաշկորտոստան հանրապետության Բակալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 581 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սեո դե Ուրժել

Բերսոկանա (իսպ.՝ Berzocana), բնակավայր և համայնք Իսպանիայում՝ Էստրեմադուրա մարզի Կասերես պրովինցիայի  Լաս Վիլյուերկաս շրջանում։ Տարածքը՝ 134 կմ²։ Բնակչության թվաքանակը՝ 520 (2010 թվականի տվյալներով)։ Պրովինցիայի վարչական կենտրոնից հեռավորությունը՝ 104 կմ։


== Բնակչություն ==


== Ծանոթագրություններ ==


== Արտաքին հղումներ ==
Página inicial de búsqueda en el catálogo de colecciones del Museo Arqueológico Nacional (Madrid) donde se puede iniciar la consulta de la ficha museográfica de los objetos del llamado Tesoro de Berzocana
De orfebrería céltica: El depósito de Berzocana y un brazalete del Museo Arqueológico Nacional de Martín Almagro Basch(չաշխատող հղում)
Jubilar berzocaniego
Մալայա Կոպանյա

Մալայա Կոպանյա (ուկրաիներեն՝ Мала Копаня), գյուղ Ուկրաինայի Անդրկարպատյան մարզի Վինոգրադովի շրջանում։
2001 թվականի տվյալներով Մալայա Կոպանյա գյուղում բնակվում էր 1 360 մարդ։ Բնակավայրը զբաղեցնում է 1712 կմ² տարածք։ Բնակչության խտությունը կազմում էր 0,79 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժողովածու (266)

Ժողովածու (266), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 266 թվի տակ։ Ձեռագիրը գրվել է 1468 թվականին, Ամիրդովլաթ Ամասիացիու, Թորոս գրիչի կողմից։ Ստացողը եղել է Տեր Գրիգորը։ Այն ունի 17X11.5 չափս։ Ձեռագիրը կազմված է 214 թերթից։ Գրված է երկսյուն, միասյուն, բոլորգրով։ Հիշատակարաններ՝ 115բ, 192ա, հետագայի՝ 212ա (1738թ․), 212բ (ԺԸ դ․):


== Բովանդակություն ==
Բառք Քերթողականք, Վարդան Գրոց, Հանդէս բանաստեղծաց, Քերականին, Հայ֊թուրք, Գաղիանոսի, Փիլոնի Եբրայեցւոց։
Համառոտ լուծմունք Ժ ստորագրութեանց Արիստոտէլի։
Եզնկայ Կողբացւոյ Վասն արարչութեան։
Դիոն․ Արիսպագացւոյ Դասք հրեշտակաց։
Եպիփանու Վասն ականց։
Նշանագիրք իմաստնոց։
Նախերգանք քարոզից։
Պատմութիւն Մարխայ և Կոսպարայ։
Ամիրդովլաթի Ամասիացւոյ Յառաջագիտութիւն Հիւանդին։
Բժշկարան Ապուղաքը Մահմէտ Զաքարիայի որդւոյն Ռադիկին (քաղուածաբար)։
Բագրատայ Վասն նշանաց մահուան, Գաղիանոսի Վասն նշանաց գաւոց։


== Ծանոթագրություններ ==
Դոբրոսելե (գյուղ, Պոչինկովսկի շրջան)

Անվան այլ կիրառումների համար տե՛ս՝ ԴոբրոսելեԴոբրոսելե (ռուս.՝ Доброселье), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վալմա

Վալմա (էստ․՝ Valma), գյուղ Էստոնիայի Վիլյանդիմաա նահանգի Վիիռացի շրջանում։
2011 թվականի տվյալներով գյուղում բնակվում էր 119 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Պիվովկա

Պիվովկա (ռուս.՝ Пивовка), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 138 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
ՈՒԵՖԱ Չեմպիոնների Լիգա 1999–2000

Չեմպիոնների Լիգա 1999–2000 Եվրոպական գավաթի 45-րդ մրցաշրջանն էր, որում հաղթեց Ռեալ Մադրիդը՝ եզրափակչում պարտության մատնելով Վալենսիային 3–0 հաշվով։
Եզրափակիչը կայացավ Սեն Դենիի Ստադ դը Ֆրանս մարզադաշտում 2000 թվականի մայիսի 26-ին, խաղը դիտում էին 80 000  հանդիսական։
Գործող չեմպիոն Մանչեստեր Յունայթեդը դուրս մնաց մրցաշարից քառորդ եզրափակիչում, պարտվելով Ռեալ Մադրիդին։


== Ծանոթագրություններ ==


== Տես նաև ==
ՈՒԵՖԱ
ՈՒԵՖԱ Չեմպիոնների Լիգա


== Արտաքին հղումներ ==
Եվրոպական գավաթի արդյունքները Rec.Sport.Soccer վիճակագրություն հիմնադրոմում
1999–00 Եվրոպական գավաթ - արդյունքներ (արխիվ)
Բոլոր գոլ խփողները 1999–00 Եվրոպական գավաթի մրցաշարում (բացառությամբ նախնական շրջանը) protocols UEFA
Դանիլովսկի շրջան (Վոլգոգրադի մարզ)

Անվան այլ կիրառումների համար տե՛ս՝ Դանիլովսկի շրջան (այլ կիրառումներ)Դանիլովսկի շրջան (ռուս.՝ Даниловский муниципальный район), մունիցիպալ շրջան Ռուսաստանի Դաշնության Վոլգոգրադի մարզում։
Ստեղծվել է 1967 թվականին։ Վարչական կենտրոնը՝ Դանիլովկա։


== Աշխարհագրություն ==
Շրջանի տարածքի մակերեսը կազմում է 3010 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 16640 մարդ։ Բնակչության խտությունը կազմում էր 5,53 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Մորսիլյա

Մորսիլյա, (իսպ.՝ morcilla) իսպանական կարմիր նրբերշիկ։ Կան մորսիլյայի պատրաստման մի քանի տարածաշրջանային բաղադրատոմսեր։ Առավել նշանավոր են բուրգոսյան մորսիլյան, որը պատրաստվում է խոզի արյունով, խոզի մսով, յուղով, սոխով և բրնձով, ինչպես նաև՝ կանաչ մորսիլյան, որտեղ բրնձի փոխարեն ավելացնում են կանաչ սոխ։ Կանարյան կղզիներում պատրաստվում է քաղցր մորսիլյա՝ չամիչով, նուշով և դարչինով։ Մորսիլյան հանդիպում է նաև այլ իսպանալեզու երկրներում։ Մորսիլյան պատրաստում են գրիլի վրա, տապակում են, ավելացնում են լոբով, ոսպով և սիսեռով ապուրներին և մատուցում ինչպես տապասը։


== Տես նաև ==
Morcilla de Aranda (իսպ.)
Morcilla de Burgos (իսպ.)


== Պատկերասրահ ==

		
		
		


== Արտաքին հղումներ ==
Introduction to Morcilla (անգլ.)
Ինդրժիխ Հորժեյշի

Ինդրժիխ Հորժեյշի (չեխ․՝ Jindřich Hořejší, ապրիլի 25, 1886(1886-04-25), Պրահա, Բոհեմիայի թագավորություն, Ցիսլեյտանիա, Ավստրո-Հունգարիա - մայիսի 30, 1941(1941-05-30)[…], Վինոգրադի), չեխ բանաստեղծ, թարգմանիչ։


== Կենսագրություն ==
Ծնվել է 1886 թվականին, Պրահայում։ 1905 թվականին մեկնել է Փարիզ, Սորբոնի համալսարանում ուսանել է փիլիսոփայություն, Դիժոնում՝ տնտեսագիտություն։ Առաջին համաշխարհային պատերազմի տարիներին եղել է ռուսական ճակատում: 
1918 թվականից հետո աշխատել է որպես խմբագիր։ 1920-ական թվականներին եղել է չեխական ավանգարդ «Devětsil» խմբի անդամ։
Գրական ասպարեզ է մտել 20-րդ դարի 1920-ական թվականներին՝ չեխ պրոլետարական բանաստեղծների երիտասարդ սերնդի հետ միասին։ Առաջին բանաստեղծական ժողովածուն՝ «Երաժշտություն հրապարակում» տպագրվել է 1921 թվականին։ Իր բանաստեղծություններում Հորժեյշին քննադատում է համաշխարհային պատերազմը, փորձում արտացոլել մեծ քաղաքի կյանքը։ «Կորալե ժանյակ» (1923) և «Ցերեկ և գիշեր» (1931) բանաստեղծական ժողովածուներում առկա է համակրանք սոցիալիստական շարժման հանդեպ։


== Ծանոթագրություններ ==
Լատիշովկա (գյուղ, Մաշևկայի շրջան)

Անվան այլ կիրառումների համար տե՛ս՝ ԼատիշովկաԼատիշովկա (ուկրաիներեն՝ Латишівка), գյուղ Ուկրաինայի Պոլտավայի մարզի Մաշևկայի շրջանում։
2001 թվականի տվյալներով Լատիշովկա գյուղում բնակվում էր 88 մարդ։ Բնակավայրը զբաղեցնում է 0,849 կմ² տարածք։ Բնակչության խտությունը կազմում էր 103,65 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ջերսիի դրոշ

Մեծ Բրիտանիայի կախյալ տարածք Ջերսիի դրոշը իրենից ներկայացնում է սպիտակ ուղղանկյուն պաստառ, լայնքի և երկայնքի 3։5 հարաբերակցությամբ։ Պաշտոնապես հաստատվել է 1981 թվականի ապրիլի 7-ին։
Բեսկանո

Բեսկանո  (իսպ.՝ Bescanó, բասկ.՝ Bescano), մունիցիպալիտետ Իսպանիայի Կատալոնիա ինքնավար համայնքի Ժիրոնա մարզի Ժիրոնես շրջանի կազմում։
Զբաղեցնում է 36,73 կմ² տարածք։ Բնակչության թվաքանակը 2007 թվականի տվյալներով եղել է 4121, խտությունը՝ 112,2 մարդ/կմ²։ 


== Ժողովրդագրություն ==
Բնակչության թվաքանակի փոոխությունները.


== Ծանոթագրություններ ==


== Արտաքին հղումներ ==
Página web del Ayuntamiento Archived 2007-09-29 at the Wayback Machine.
Información de la Generalitat de Catalunya Archived 2007-09-29 at the Wayback Machine.
Información del Institut d'Estadística de Catalunya
(4804) Պաստեր

(4804) Պաստեր (անգլ.՝ Pasteur), աստերոիդ աստերոիդների հիմնական գոտում։ Հայտնաբերվել է 1989 թվականի դեկտեմբերի 2-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 2,6905 ա. մ., առավելագույնը մոտենում է 2,3711 ա. մ. հեռավորության վրա և հեռանում 3,0099 ա. մ.։ Արեգակի շուրջ մեկ ամբողջական պտույտ է կատարում 1611,94 երկրային օրվա ընթացքում, իր ուղեծրով շարժվելով միջինում 0,223334 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,63° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4804) Պաստեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ջամբազ Վերին

Ջամբազ Վերին, գյուղ Արևելյան Հայաստանում, Կարսի մարզի Արդահանի գավառում։ Գտնվում էր Արդահան քաղաքից 47 կմ արևելք, Ծովակ Հյուսիսո լճից հյուսիս֊արևելք, Կուր գետի աջակողմյան վտակներից մեկի ափին։


== Բնակչություն ==
1907 թվականին ուներ 490 բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==
Վերին Ավստրիա

Վերին Ավստրան (գերմ.՝ Oberösterreich), Ավստրիայի 9 նահանգներից մեկն է։ Գտնվում է երկրի հյուսիսարևմտյան մասում։ Նահանգակենտրոնը Լինց քաղաքն է։ Տարածքը 11 980 կմ² է, իսկ բնակչությունը 1,482 միլիոն մարդ (2019 թ-ի տվյլաներով, 3-րդը Ավստրիայում)։ Սահմանակից է Ստորին Ավստրիային, Շտիրիային և Զալցբուրգին, ինչպես նաև պետական սահմաններ ունի Չեխիայի և Գերմանիայի հետ։ Նահանգի հիմնական լեզուն գերմաներենն է։ Հիմնական բնակչության 80%-ը կաթոլիկներ են։ Վերին Ավստրիայի ձգվածությունը հյուսիսից հարավ 145 կմ է, իսկ արևմուտքից արևելք՝ 165 կմ։


== Հղումներ ==
Նահանգային կառավարություն
Տուրիզմ և հանգիստ
Հակոբ Ոսկանյան

Հակոբ Մկրտչի Ոսկանյան (Յակով Տեր-Ոսկանյան, հուլիսի 20, 1924(1924-07-20), Թիֆլիս, ԱԽՖՍՀ, ԽՍՀՄ - ապրիլի 9, 1993(1993-04-09), Երևան, Հայաստան), հայ խորհրդային դիրիժոր։ ՀԽՍՀ ժողովրդական արտիստ (1977 թ.)։ ԽՄԿԿ անդամ 1956 թվականից։ Հայրենական մեծ պատերազմի մասնակից։


== Կենսագրություն ==
Հակոբ Ոսկանյանը ծնվել է 1924 թվականի հուլիսի 20-ին, Թբիլիսիում։ 1942 թվականին ավարտել է միջնակարգ դպրոցն ու երաժշտական ուսումնարանը, որպես ջութակահար։ 1942 թվականին զորակոչվել է բանակ, ավարտել զենիթային հրետանու սերժանտների դպրոցը, մասնակցել է Կուրսկի աղեղի ռազմական գործողություններին։ Բանակից զորացրվել է 1956 թվականին, պարգևատրվել է մի շարք մեդալներով ու կրծքանշաններով։
1947 թվականին ավարտել է Մոսկվայի կոնսերվատորիայի զինվորական դիրիժորների ֆակուլտետը, 1952 թվականին՝ Երևանի կոնսերվատորիան (Կ․ Մ․ Սարաջևի դասարան)։ 1958 թվականից Սպենդիարյանի անվան օպերայի և բալետի թատրոնի դիրիժոր։ Երևանի օպերային թատրոնում իրականացրել է Ա․ Ադանի «Ժիզել», Մ․ Պրոկոֆևի «Մոխրոտ», «Ռոմեո և Ջուլիետ», Ա․ Սպենդիարյանի «Երեք արմավենի», Է․ Հովհաննիսյանի «Երկնագույն նոկտյուրն», Ա․ Բաբաջանյանի «Հերոսական բալլադ», Է․ Հովհաննիսյանի «Անտունի», Կ․ Օրբելյանի «Անմահություն» և այլ բալետներ, Է․ Հովհաննիսյանի «Սասունցի Դավիթ» օպերա-բալետի, արտասահմանում Բ․ Ասաֆևի «Բախչիսարայի շատրվանը» (1966 թ., Կահիրե), Է․ Արիստակեսյանի «Պրոմեթևս» (1969 թ., Կատովիցե), Ա․ Կրեյնի «Լաուրենսիա» (1971 թ., Կատովիցե), Ա․ Խաչատրյանի «Սպարտակ» (1973 թ., Վրոցլավ) և «Գայանե» (1976 թ., Գդանսկ) բալետների բեմադրությունը։ 1947-1950 և 1955-1957 թվականներին դասավանդել է Երևանի կոնսերվատորիայում, 1956-1977 թվականներին՝ Ռոմանոս Մելիքյանի անվան երաժշտական ուսումնարանում, 1980 թվականից՝ Խաչատուր Աբովյանի անվան մանկավարժական ինստիտուտում։


== Պարգևներ ==
ՀԽՍՀ ժողովրդական արտիստ
Կարմիր աստղի շքանշան
Հայրենական մեծ պատերազմի 2-րդ աստիճանի շքանշան


== Ծանոթագրություններ ==
Վալդերբախ

Վալդերբախ (գերմ.՝ Walderbach), կոմունա Գերմանիայում, Բավարիա երկրամասում։
Գտնվում է Վերին Պֆալց վարչական շրջանի ենթակայության ներքո։ Կոմունան գտնվում է Կամ շրջանում։ Բնակչությունը կազմում է 2094 մարդ, տարածքը՝ 27,08 կմ² (2010 թվականի դեկտեմբերի 31-ի տվյալներով)։ Պաշտոնական կոդը՝ 09 3 72 170։


== Պատկերասրահ ==

		


== Ծանոթագրություններ ==


== Արտաքին հղումներ ==
Պաշտոնական կայք
Պրոկոպի Յավտիսի

Պրոկոպի Յավտիսի (ռուս.՝ Явтысый, Прокопий Андреевич, հուլիսի 11, 1932(1932-07-11), Նենեցյան ինքնավար օկրուգ, Northern Krai, ՌԽՖՍՀ, ԽՍՀՄ - դեկտեմբերի 23, 2005(2005-12-23), Նարյան Մար, Naryan-Mar Urban Okrug), նենեց բանաստեղծ, արձակագիր, նկարիչ։ Նարյան Մար քաղաքի պատվավոր քաղաքացի (2002 թվական)։


== Կենսագրություն ==
Ավարտել է Ա. Գերցենի անվան Լենինգրադի պետական ​​մանկավարժական ինստիտուտը (1960 թվական)։ 1960 թվականից աշխատել է Նարյան Մարի նենեցական ավագ դպրոցում-ինտերնատում` որպես աշխարհգրության և ֆիզկուտուրայի ուսուցիչ։ Նենեցական ինքնավար մարզի 40-ամյակին նվիրված Նանյան Մար-Ուստ-Ցիլմա-Արխանգելսկ քարոզչական-սպորտային դահուկուղու անցկացման մասնակիցներից է (1969)։ Եղել է Ռուսաստանի Խորհրդային Ֆեդերատիվ Սոցիալիստական Հանրապետության գրողների միության անդամ։ «Սպիտակ հող», «Եղնիկների վազք», «Արգիշի հետքը», «Ամպամած երկրի կանչը» և այլ գրքերի հեղինակ է։ Հեղինակել է նաև «Վիտերկո» նենեցերենի դասագիրքը։ Մասնակցել է գրաֆիկական ցուցահանդեսների Նարյան Մարում (1991, 1992 թվականներ), Նորվեգիայում (1993, 1994 թվականներ)։ Պարգևատրվել է «Աշխատանքի կարմիր դրոշ» շքանշանով (1978 թվական) և ԽՍՀՄ տնտեսական նվաճումների ցուցահանդեսի բրոնզե մեդալով (1982 թվական)։ Արխանգելսկի կոմսոլոմի գրականության և արվեստի ոլորտի մրցանակի դափնեկիր է (1982 թվական)։ 


== Ընտանիք ==
Ոչ հարազատ եղբայրը` Սեմյոն Յավտիսին (1941-1973 թվականներ), եղել է առաջին նենեց օդաչուն։
Ս. Յավտիսիի կյանքին է նվիրված Պրոկոպի Յավտիսիի «Թևավոր սահնակներ» բանաստեղծությանը։


== Ծանոթագրություններ ==


== Արտաքին հղումներ ==
Պրոկոպի Յավտիսի
Տետերկա (գյուղ, Չեռվոնոարմեյսկի շրջան)

Տետերկա (ուկրաիներեն՝ Тетірка), գյուղ Ուկրաինայի Ժիտոմիրի մարզի Չեռվոնոարմեյսկի շրջանում։ Հիմնադրվել է 1866 թվականին։
2001 թվականի տվյալներով Տետերկա գյուղում բնակվում էր 593 մարդ։ Բնակավայրը զբաղեցնում է 2188 կմ² տարածք։ Բնակչության խտությունը կազմում էր 271,02 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գրանիոն

Գրանիոն (իսպ.՝ Grañón), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Սանտո-Դոմինգո-դե-լա-Կալսադա շրջանի (կոմարկայի) կազմի մեջ։ Զբաղեցնում է 31,01 կմ2 տարածք։ Բնակչությունը կազմում է 315 մարդ (2010 թվականի տվյալներով)։ Գտնվում է պրովինցիայի վարչական կենտրոնից 53 կմ հեռավորության վրա։


== Արտաքին հղումներ ==
Ayuntamiento de Grañón
Pueblos de España Archived 2008-03-17 at the Wayback Machine.
Leyenda de los Valientes (versión extendida)
Նորիկ Կազումով

Նորիկ Բագրատի Կազումով (հունիսի 20, 1926(1926-06-20), Իջևան, ԽՍՀՄ), հայ գինեգործ։ Գինու քիմիայի և տեխնոլոգիայի մասնագետ։ Տեխնիկական գիտությունների դոկտոր (1970), ՀԳԳԱ ակադեմիկոս (1996), ՀԽՍՀ վաստակավոր գինեգործ (1978):
Հրաչյա Կազումովի, Զորայր Կազումյանի եղբայրը և Կարեն Կազումյանի հայրը։


== Կենսագրություն ==
Նորիկ Կազումովը ծնվել է 1926 թվականի հունիսի 20-ին, Իջևան քաղաքում։ 1948 թվականին ավարտել է Կիրովաբադի գյուղատնտեսական ինստիտուտը։ 1970-1976 թվականին եղել է Երևանի շամպայն գինիների գործարանի հիմնախնդիրների լաբորատորիայի վարիչ, 1976-1989 թվականներին՝ տնօրեն, 1989 թվականից՝ Խաղողագործության, գինեգործության և պտղաբուծության գիտական կենտրոնի գինու տեխնոլոգիայի բաժնի վարիչ։
Ուսումնասիրել է սեղանի, թնդեցված, աղանդերային և շամպայն գինիների տեխնոլոգիայի ու քիմիայի հարցեր, մշակել մի շարք տեխնոլոգիական շարժընթացներ և սխեմաներ գինեգործության առաջնային և երկրորդային արտադրություններում։ Ստեղծել է 25 («Հայկական», «Անուշ», «Նորք», «Մուսկատ», «Ուրարտու», «Չարենց», «Կարմրահյութ» և այլն) տեսակավոր գինիներ։


== Անդամակցություն ==
Խաղողագործության և գինեգործության միջազգային ակադեմիայի անդամ (1998):


== Պարգևներ ==
ԽՍՀՄ ԺՏՆՑ արծաթե (1964), փոքր ոսկե (1969, 1981) մեդալներ։


== Երկեր ==
Вина и винодельческие районы Армянской ССР. Ереван, Изд-во АН АрмССР, 1956, 130 с.
О технологии и химии вина типа мадера. Ереван, Изд-во МСХ АрмССР, 1960, 286 с.
Технологическая характеристика и новые пути получения вина типа мадера и портвейн. Ереван, 1968, 391 с.
Технологическая характеристика и новые пути получения вина типа мадера и портвейн. Ереван, 1969, 62 с.
Виноделие десертных вин Армении. Ереван, Айастан, 1971. 262 с.
Технология столовых вин Армении. Ереван, Айастан, 1972. 316 с.
Հայաստանի խաղողի և պտղա-հատապտղային գինիների տեխնոլոգիա։ Կազումով Նորիկ Բագրատի, Երևան, Առաջընթաց, 1992, 486 էջ։
Переработка плодово-ягодного сырья для ароматизации напитков. Կազումով Նորիկ Բագրատի, Ереван, ВМВ-ПРИНТ, 2009, 136 с.
Հայաստանի խաղողի և պտղա-հատապտղային գինիների տեխնոլոգիա։ Կազումով Նորիկ Բագրատի, Երևան, «Նահապետ», 2013, 340 էջ։
Հայաստանի խաղողի և պտղա-հատապտղային գինիների տեխնոլոգիա։ Կազումով Նորիկ Բագրատի, Երևան, «Նահապետ», 2016, 340 էջ։


== Ծանոթագրություններ ==
Շագակի

Շագակի (ռուս.՝ Шагаки), գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Բնակչությունը 2007 թվականին գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռոբերտ Աբրահամյան (զինվորական)

Ռոբերտ Աբրահամի Աբրահամյան (դեկտեմբեր 20, 1993, Արարատի մարզ, Տափերական, ապրիլի 10, 2016,  Լեռնային Ղարաբաղ), զինվորական, սերժանտ, քառօրյա պատերազմի մասնակից։


== Կենսագրություն ==
Ծնվել է 1993 թվականի դեկտեմբերի 20-ին Արարատի մարզի Տափերական գյուղում։ 2010 թվականին ավարտել է տեղի դպրոցը և մեկ տարի անց զորակոչվել Հայաստանի զինված ուժեր, ծառայությունն անցնել է ԼՂՀ` Հադրութում։ 2013 թվականին, ծառայությունն ավարտելուց հետո աշխատելու նպատակով մեկնել է Ռուսաստան։ Ամուսնացել է  և 2015 թվականին դեկտեմբերի 20-ին ծնվել է  նրա առաջնեկը։ 2016 թվականի ապրիլի 1-ին՝ որպես պայմանագրային զինծառայող ծառայության է անցել  խաղաղապահ զորքերում։ Կոչումով սերժանտ էր։
2016 թվականի ապրիլի 10-ին N զորամասի պահպանության տակ գտնվող մարտական դիրքում գլխի շրջանում ստացել է հրազենային մահացու վիրավորում։


== Պարգևներ ==
Հետմահու ՀՀ նախագահի կողմից պարգևատրվել է «Մարտական ծառայություն» և ԼՂՀ նախագահի կողմից «Արիության համար» մեդալներով։


== Ծանոթագրություններ ==


== Արտաքին հղումներ ==
Ռոբերտ Աբրահամի Աբրահամյան Archived 2018-03-19 at the Wayback Machine.
Ալթունգաշ

Ալթունգաշ, գյուղ Արևմտյան Հայաստանում, Էրզրումի վիլայեթի Երզնկայի գավառում։ Գտնվում էր Երզնկա քաղաքից 82 կմ հյուսիս-արևելք՝ Եփրատի աջ կողմում։
Բնակչության մասին տեղեկություններ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Լուի Սի Քեյ

Լուի Սեքեյ (անգլ.՝ Louis Szekely, արտասնավում է [ˈluː.iː ˈsiːkeɪ], սեպտեմբերի 12, 1967(1967-09-12), Վաշինգտոն, Կոլումբիայի շրջան, ԱՄՆ, ավելի հայտնի է որպես Լուի Սի Քեյ), ամերիկացի սցենարիստ, գրող, պրոդյուսեր, կինոռեժիսոր, խմբագիր և ռեժիսոր, «Էմմի» և «Գրեմմի» մրցանակների դափնեկիր։


== Կենսագրություն ==
Լուի Սի Քեյը ծնվել է Ամերիկայի Միացյալ Նահանգների Վաշինգտոն քաղաքում, տնտեսագետ հոր և ինժեներ մոր ընտանիքում։ Սեքեյի ծնունդից անմիջապես հետո, նրանք տեղափոխվեցին Մեքսիկայի Մեխիկո քաղաքը։ Նրա առաջին իմացած լեզուն՝ իսպաներենն է և վերադառնալով ԱՄՆ, նա սկսեց սովորել անգլերեն։ Նա այն ժամանակից ի վեր մոռացել է իսպաներենը։ Երբ Լուին ետ է վերադառնում իր ընտանիքի մոտ՝ Վաշինգտոն (այդ ժամանակ նա դեռ 7 տարեկան էր), որոշում է, որ ուզում է դառնալ սցենարիստ և կոմիկ։ Երբ արդեն նա տաս տարեկան էր, նրա ծնողներրը բաժանվեցին։ Մայրը նրան և ևս երեք երեխաների դաստիարակում էր միայնակ։
Դպրոցն ավարտելուց հետո, Լուին Բոստոնում աշխատում էր որպես մեքենագետ։ Նրա առաջին հանդես գալը տեղի ունեցավ 1984 թվականին։ Դրանից հետո նա սթենդ ափը թողեց երկու տարի։ Վերադառնալուց հետո Լուին սկսել է աստիճանաբար ելույթ ունենալ գումարով, ինչով և զբաղվել է մինչև Նյու Յորք տեղափոխվելը։ 


== Կարիերա ==
Իր կյանքի համար Լուին HBO ամերիկյան կաբելային հեռուստացանցին գրել է վեց սթենդ ափեր, իսկ իր գրած սցենարներից մեկը առաջադրվել էր «Էմմի» մրցանակին։ Նա նաև ստեղծել է երկու սերիալ, որոնցում խաղացել է գլխավոր դերերը։ Որպես սցենարիստ, նա համագործակցել է Քրիս Ռոքի հետ, որի արդյունքում նրա սցենարները առաջադրվել էին Էմմի մրցանակին, ներառյալ մեկ հաղթանակով։


== Անձնական կյանք ==
1995 թվականին ամուսնացել է Ալիքս Բայլիի հետ (անգլ.՝ Alix Bailey)։ Նրանք ունեն երկու աղջիկ։ 2008 թվականին բաժանվել են։


== Սկավառակագրություն ==


== Ծանոթագրություններ ==


== Արտաքին հղումներ ==
Լուի Սի Քեյի անձնական կայքը
Կայաշկան

Կայաշկան, գետ Ռուսաստանում, հոսում է Տուրոչակսկի շրջանում, Ալթայի երկրամասում։ Գետաբերանը գտնվում է Սիյա գետի աջ ափից 23 կիլոմետր հեռավորության վրա։ Գետի երկարությունը 17 կիլոմետր է։


== Աշխարհագրություն և ջրագրություն ==
Գետը սկիզբ է առնում Բիյսկայա Գրիվայի մոտ, վերին հոսանքում բաժանվում է երկու վտակի՝ Աջ և Ձախ Կայաշկան համապատասխանաբար։ Սիյա թափվելու վայրում գտնվում է նույնանուն՝ Կայաշկան գյուղը։


== Ջրագրության տվյալներ ==
Ռուսաստանի ջրային գրանցման պետական տվյալների համաձայն՝ գետը պատկանում է Վերին Օբի ավազանային շրջանին, Բիյա գետի ջրօգտագործման մասն է, Բիա և Կատուն գետերի գետային ենթաավազանն է։ Օբի գետային ավազանն է մինչև Իրտիշ թափվելը։
Աշխարհատեղեկատվական համակարգի ՌԴ տարածքի ջրատնտեսական շրջանացման տվյալներով՝

Ջրային գրանցման տվյալների կոդ՝ 13010100212115100000809
Հիդրոլոգիական ստուգման կոդ՝ 115100080
Ավազանի կոդ՝ 13.01.01.002
Հիդրոլոգիական ուսումնասիրության ծավալի համար՝ 15
Հիդրոլոգիական ուսումնասիրության թողարկում՝ 1։


== Ծանոթագրություններ ==